Naranz (culur)

El culur naranz (cugnussüü anca cun el talianism (a)ranción) l'è vön di culur del speter visibil che l'om el pö ved. L'è intra el russ e el giald e 'l gh'ha una lunghezza d'onda de circa 620-585 nanometer. L'è l'istess culur del früt cunussüü cume naranz (o pertügal) dal qual el ciapa el so nom. Prima de la descuverta del pertügal, gh'eva mia una nuzion precisa de 'stu culur, che'l vegniva de suvent cunsideraa russ. Per quel mutiv chì i henn restaa in üsagg espression cume "pess russ", "gat russ", "cavej russ", nonostant che i paren naranz pütost che russ.

Categoria:Culur